# FAU – møte Fagerborg Ungdomsskole

Møtedato 12.oktober 2022

|  |  |
| --- | --- |
| Til stede: | Ole Marius Veigaard (8A), Una Line Hunderei (8C), Siw Anita Strømsrud (10C), Kjell Gustumhaugen (vara for kone, 10 E), Frøydis Spillum (10D), Solveig Busk Halvorsen (9A), Kari Røren Strand (10B), Ingunn Meringdal (9C), Eirin Fjeldstad (8D), Magnus Ravlo Stokke (8B) |
| Avtroppende: | Pål Dybwik (9E), Marte S. Danbolt (9B), Anja Gustavson (10C) |
| Neste møte: | 2.november |
| Tid: | 18 - 19.30 |
| Sted: | Møterom i 1.etasje (ved siden av rektors kontor). |
| Referent: | Ingunn Meringdal |
|  |  |

1. Informasjon fra skolen v/rektor Elin Brandsæter

Rektor orienterte om FAUs rolle og hvordan skolen jobber sammen med både FAU, driftstyret og skolemiljøutvalg. Et godt tips er at vi som sitter i FAU har klassehatten på i møtene, og tenker på å representere hele klassen.

I tillegg snakket hun om:

* Skolens høye sykefravær, men at det jobbes aktivt med å hele tiden passe på at det ikke går utover elevene.
* Haugenkafeen og høyt sykefravær.Er det sykdom prioriteres det å holde Huset på Haugen åpent, fremfor Haugenkafeen.
* At hun på neste FAU - møte vil gå gjennom resultatet fra de nasjonale prøvene (lesing og regning). Før det sendes ut til alle.
* Ansatt miljøterapeut. Han har, blant annet, fokus på å være ute med elevene i friminuttene, følge opp eventuelle elever som kommer for sent, uteblir fra timene, går fra timene og Huset på haugen.

1. Informasjon fra fjorårets turkomite i FAU v/Marte Danbolt med flere

Turgruppen ved Anja Gustavson og Marte S. Danbolt orienterte om status på tur i 10.klasse. De skal sammen med Hanna Ronmmerud og nyvalgt deltaker, Ole Marius Veigaard, fortsette i turgruppen.

Noe av det som ble nevnt var at:

* Turen organiseres klassevis.
* Legges mot helg/ferier.
* FAU har ansvaret for å opprette konto.
* Gruppen utarbeider en mal for hvordan prosjektere og organisere.
* Turen bør forankres hos faglærere som har ansvaret for fagdagene fordi det er nødvendig å bruke fagdager som del av turen. Turen kan for eksempel gjennomføres fra onsdag til lørdag.
* Skolen dekker ikke noe av turen, så det er engasjement fra oss foreldre, sammen med elevene, som skal skaffe inntekter.
* 2 forslag til hvordan skaffe innteker er 1) Faggarevyen i 9.klasse med salg av billetter, kaker, flere forestillinger. 2) Søke utdanningsdirekoratet om milder til turer med tema om 2.verdenskrig. Rjukan er nevnt som eksempel på turmål.

1. Valg av FAU - leder og nestleder

Leder: Siw Anita Strømsrud

Nestleder: Ingunn Meringdal

1. Aktuelle saker

* Hva er FAU, og hva kan vi jobbe med:
  + Jobbe for et godt skolemiljø
  + Ta initiativ til sosiale aktiviteter for elevene
  + Informere og høre alle foreldre om aktuelle saker
  + Arrangere samlinger for foreldre og lærere
  + Samarbeide med elevrådet, SU, SMU, KFU, rektor og lærere
  + Skape kontakt mellom skolen og lokalsamfunnet
* Nettside - FAU har sitt eget område på Fagerborgsd nettside. Der finner dere referater, vedtekter og informasjon om møter.
  + <https://fagerborg.osloskolen.no/om-skolen/rad-og-utvalg/fau/>
* Natteravn - Frøydis Spillum tar over ansvaret for å koordinere natteravnstilbudet fra Anja Gustavson.
* Driftstyret - Nytt møte i driftsstyret 2.november. Siw Anita Strømsrud meldte seg til å kunne ta over en plass fra januar 2023. Pål Dybwik og Hanna Rommerud sitter i driftsstyret fra FAU i dag.
* Skolemiljøutvalget - Vår representant fra FAU er Solveig Busk Halvorsen. Hun har hatt denne rollen frem til nå, og fortsetter i skolemiljøutvalget også denne perioden. Henne engasjement er fokuset Fagerborg bør ha på rus. Et samarbeid med Marienlyst skole er etablert. I tilegg jobbes det med et bedre informasjonstilbud på Fagerborg skole. Hun holder en kort orientering om status også på møtet 2.november.
* Spond - Siw Anita Strømsrud laget et gruppe i Spond som heter FAU Fagerborg 2022/23. Fint om alle melder seg inn der.
* Kommunikasjonskanaler – FAU kan se litt på hvilke digitale flater som brukes av Fagerborg og hvordan informasjonsflyten mellom skole og elev/foresatte eventuelt kan bli tydeligere.
* Politi og synlig patruljering rundt Fagerborg skole – Dette er et glemt område i bydelen, og FAU kan se litt på hvordan det kan bli bedre.